Diari Oficial de la Generalitat Valenciana


Sumari del DOGV 3297, del 30-07-1998 (1998/6045)

Bases del procés selectiu per a l'ingrés en l'escala d'administració general, subescala: auxiliar, personal funcionari.
-----------------------------------------------------------------------------------------------------------------------

### Dades del document

Número de DOGV
:   3297

Data del DOGV
:   30-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6045


Data del document
:   01-07-1998

Organisme emissor
:   Ajuntament d'Aldaia

Tipus de document
:   Anunci

Descriptors 

:   * Aldaia
    * professió administrativa
    * concurs administratiu
    * administració local

Bases del procés selectiu per a l'ingrés en l'escala d'administració general, subescala: auxiliar, personal funcionari. [1998/Q6045]
  
El Ple de l'Ajuntament, en la sessió del dia 30 de juny de 1998, aprovà les bases que regiran els processos selectiu per a la provisió de diferents llocs de treball.
  
Una vegada aprovada l'oferta d'ocupació pública per a 1998 per acord plenari de data 24 de febrer de 1998 i figurant com a vacants quatre places d'auxiliar administratiu de l'escala: administració general, subescala: auxiliar, el Ple acorda:
  
Aprovar les bases específiques que regiran el procés selectiu per l'ingrés en l'escala d'administració general, subescala. auxiliar, personal funcionari, que consten a l'expedient.
  
Per a allò no previst en les presents bases s'aplicaran les bases generals de l'Ajuntament d'Aldaia publicades en el Butlletí Oficial de la Província de 13 de juny de 1995.
  
Aldaia, 1 de juliol de 1998.- L'alcaldessa: Desemparats Navarro i Prósper.
  
Bases específiques que han de regir el procés selectiu per l'ingrés en l'escala d'administració general, subescala: auxiliar, personal funcionari
  
Denominació: auxiliar administratiu.
  
Nombre de places: 4.
  
Naturalesa: personal funcionari.
  
Escala: administració general.
  
Subescala: auxiliar.
  
Grup: D.
  
Retribucions: segons conveni.
  
Titulació exigida: graduat escolar, FP I o equivalent.
  
Formació addicional: no s'estableix.
  
Dedicació: cent per cent.
  
Sistema selectiu: oposició lliure.
  
Drets d'examen: 1.500 pessetes (fent extensiu en aquest Ajuntament allò previst en la Llei 66/1997, de 30 de desembre, de Mesures Fiscals, Administratives i de l'Ordre Social) que s'abonaran en Bancaixa, entitat: 2077, oficina: 0130, número de compte: 952.0767441.
  
Assessors especialistes del tribunal: els establirà oportunament el tribunal.
  
Exercicis obligatoris i eliminatoris:
  
Primer exercici: casos pràctics.
  
Consistirà en el desenvolupament d'un o de diversos casos pràctics, que proposarà el tribunal d'acord amb el temari annex, en un temps màxim d'una hora.
  
Segon exercici: desenvolupament de temes.
  
Consistirà en el desenvolupament per escrit de dos temes triats a l'atzar entre els compresos en el temari annex en un temps màxim d'una hora. Un dels quals correspondrà al grup I (matèries comuns) i l'altre al grup II (matèries específiques).
  
Posteriorment es procedirà a la lectura pública de l'exercici.
  
Tercer exercici: instrumental.
  
Consistirà en la realització d'una prova mecanogràfica, on es valorarà la qualitat i una velocitat mínima de 200 polsacions per minut i un exercici d'ordinador en algú o alguns dels programes Word, Access i/o Excell.
  
Exercici obligatori i no eliminatori:
  
Quart exercici: valencià.
  
Consistirà en la traducció d'un text del valencià al castellà i un altre del castellà al valencià proposat pel tribunal. La durada d'aquest exercici serà d'una hora. Posteriorment el tribunal mantindrà una entrevista en valencià a fi d'avaluar el coneixement oral.
  
Qualificació dels exercicis.
  
El primer, segon i tercer exercici seran qualificats de 0 a 10 punts, respectivament. L'aspirant que no obtinga la puntuació mínima de 5 punts quedarà automàticament eliminat.
  
El quart exercici serà qualificat de 0 a 2 punts.
  
El nombre d'aspirants que podran ser declarats aprovats, ordenats per ordre decreixent de puntuació, no podrà superar el nombre de vacants convocades.
  
Temari
  
Grup I. Matèries comuns.
  
Tema 1. La Constitució espanyola de 1978: significat i estructura. Principis generals. Reforma de la Constitució. El Tribunal Constitucional.
  
Tema 2. Drets i deures fonamentals dels espanyols. El defensor del poble.
  
Tema 3. L'organització de l'estat en la Constitució. La corona. Les atribucions del rei. Les Corts Generals: composició, atribucions i funcionament. El Poder Judicial.
  
Tema 4. L'organització territorial de l'estat en la Constitució. Les comunitats autònomes. L'administració local. L'autonomia municipal.
  
Tema 5. L'organització de l'administració pública en l'ordenament espanyol. L'administració de l'estat. L'organització ministerial. El president del Govern. El Consell de Ministres. Les comissions delegades del Govern. Els ministres. Altres òrgans de l'administració de l'estat. L'administració institucional.
  
Tema 6. La constitució de les Comunitats Autònomes. Competències. L'Estatut d'Autonomia. Procediment d'elaboració, contingut i valor normatiu. El sistema institucional de les comunitats autònomes.
  
Tema 7. El dret administratiu. Concepte. Fonts del dret administratiu. Principis d'actuació de l'administració pública. Sotmetiment de l'administració a la llei i al dret.
  
Tema 8. El procediment administratiu: el seu significat. Fases del procediment administratiu general.
  
Tema 9. L'administració local. Concepte. Entitats que comprén. El règim local espanyol. Regulació jurídica.
  
Tema 10. El municipi: el seu concepte. Organització municipal. Competències. L'alcalde: elecció i atribucions. El ple de l'ajuntament. La comissió de govern. Els regidors delegats.
  
Tema 11. Funcionament dels òrgans col·legiats locals. Convocatòria i ordre del dia. Actes i certificacions d'acords. Especial consideració al reglament orgànic de l'ajuntament.
  
Tema 12. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.
  
Tema 13. El personal al servei dels ens locals. Drets i deures dels treballadors públics locals. Dret de sindicalització. El sistema de seguretat social del personal de les entitats locals.
  
Tema 14. Hisendes locals: classificació dels ingressos. Els pressupostos locals.
  
Tema 15. Nocions bàsiques sobre les principals institucions d'urbanisme. El pla general d'ordenació urbana. La llicència urbanística: concepte i naturalesa. Procediment d'atorgació.
  
Tema 16. La contractació administrativa en les entitats locals. Tipus de contractes. Els béns de les entitats locals. Classes.
  
Grup II. Matèries específiques.
  
Tema 17. Introducció a la comunicació. La comunicació humana. El llenguatge com a mitjà de comunicació. Diferència entre informació i comunicació. Tipus de comunicació: oral i telefònica.
  
Tema 18. Atenció al públic. Acollida i informació a l'administrat. Els serveis d'informació administrativa.
  
Tema 19. Concepte de document, registre i arxiu. Funcions del registre i de l'arxiu. Tipus d'arxiu. Especial consideració a l'arxiu de gestió.
  
Tema 20. Anàlisis documental: documents oficials. Formació de l'expedient. Criteris d'ordenació d'arxius. L'arxiu com a font d'informació: servei de l'arxiu.
  
Tema 21. Aplicació de les noves tecnologies a la documentació de l'arxiu. Disposicions legals sobre protecció de dades de caràcter personal.
  
Tema 22. El concepte d'informàtica. Desenvolupament històric. La informació i l'ordinador electrònic. Nocions sobre microordinadors . Elements físics. Sistema operatiu. Programes d'aplicació.
  
Tema 23. L'automatització d'oficines. Concepte i aplicacions. Sistemes físics i lògics. Arxiu i agenda electrònica.
  
Tema 24. Els sistemes de tractament de textos. Les bases de dades.